דברים נפלאים שקרו לי גרמו לי להבין את החשיבות של לקחת את הפא כמורה ולטפח את עצמי באמת וביציבות.
אנו יודעים כי מילה אחת ממתרגל בעל מחשבות נכונות חזקות יכולה לפורר ישויות רעות. למרות שאנו מעלים לעתים קרובות את העיקרון הזה במהלך שיתוף ההתנסויות שלנו, עדיין הושפעתי עמוקות מההוד השמימי והקדושה של פא הבודהא אשר נראה לפניי.
מתרגל אחד באזורנו תיאם לעיתים קרובות תקשורת קבוצתית, מכיוון שזה היה יותר נוח. הצעתי לו מספר פעמים שלמען ענייני ביטחון, מוטב יהיה לקיים התקשרויות כאלה על בסיס אישי, גם אם זה לוקח יותר זמן ודורש עבודה רבה יותר. אולם, הוא לא קיבל את עצתי והתעקש לעשות זאת בדרכו שלו. לפיכך הפסקתי לנסות לשכנע אותו כדי להימנע מהטרדות וקונפליקטים, מכיוון שאין דבר שניתן לעשות על מנת לשנות מחשבה עיקשת.
לאחר החלטתי לשמור על שתיקה, הרגשתי לפעמים שאינני ערנית מספיק, כאילו משהו היה חוסם את מחשבתי. לפיכך, הסתכלתי ברצינות פנימה והבנתי שההחלטה שלי לתת לדברים להישאר כפי שהם הייתה למעשה פשרה מתוך חוסר אונים. לאחר שהבנתי זאת, הייתי צריכה להתייצב מול החלטה קשה. מאחר שהוא לא הקשיב, להמשיך לנסות לשכנע אותו עלול לגרום לסכסוכים בינינו. אבל אם לא אעשה זאת, לא אמלא את המחויבות שלי כמתרגלת, היות ומתרגל צריך להעלות את ההתחשבות בבטיחות במהלך התקשרות קבוצתית. תהיתי מה עליי לעשות.
לא רציתי לוותר. לאחר הניסיון הכושל שלי למצוא פתרון טוב, החלטתי בסופו של דבר לשלוח מחשבות נכונות למענו באופן פעיל על מנת להסיר את הישויות הרעות והמזיקות ששולטות בו. כתוצאה מכך, בעת שהייתי במצב רגוע המורה גרם לי לראות סצנה.ראיתי מתרגלים המתכנסים יחד בחוץ, ושניים מהם הפכו להיות היעד של שתי קבוצות נפרדות של שוטרים, שעקבו אחריהם במכוניות. המתרגלים האלה לא היו מודעים שעוקבים אחריהם והמשיכו לדון בנושאים באופן גלוי ובהנפשה. בינתיים בממדים אחרים, שני שורות כהות עקבו אחר נתיב המתרגלים והשתנו בהדרגה לשני גושים ענקיים של ערפל שחור שכיסה את השמים שמעל המתרגלים. כוחות הרשע האפלים נוצרו והיו מוכנים לתקוף אותם בפראות.
הם המשיכו לשוחח בלי שהיו מודעים לסכנה. ברגע קריטי זה, כוח קדושה זוהר, שידע את כוונות כוחות הרשע, הופיע באותו שדה תקשורת והשפיע באופן פעיל על המתרגלים. אולם, לא משנה כמה קשה ניסה הכוח רב העוצמה הזה להתערב, הוא לא יכל, כי שיחות המתרגלים האלה לא היו מבוססות על הפא. הם דיברו על עקרונות הפא ודנו במחשבות ופעולות נכונות, אך פיותיהם לא שיקפו את מה שבליבם. פירוש הדבר כי המצב המחשבתי שלהם לא יכל להגיע לדרישות לשיתוף התנסויות. במילים אחרות, המחשבות הנכונות שלהם לא עמדו בדרישות הללו באופן מספק. הוא לא יכל לפרוץ דרך המימד המיקרוסקופי אל המימד השטחי.
אולי עקב ההשפעות של כוח האור האלוהי או מתוך הבסיס שלו שנבנה מטיפוח יציב לאורך זמן, אחד המתרגלים הגיע בהדרגה למצב הנפשי הנדרש. הוא השמיע הערה שלווה עם מחשבות נכונות חזקות. לפתע, האור הקדוש יצר אשכול של אור אדום גדול והתפוצץ אל השמיים דרך הפה של המתרגל הזה. רוב הכוחות הרעים האפלים התפוררו לאחר שהתנגשו עם אשכול האור, ורק חלק קטן מהם שרד ומיהר בחזרה. ברגע הזה, המתרגל השני שהושפע מהמילים הנכונות של המתרגל הראשון, הגיע לאותו מצב והשמיע הערה נוספת עם מחשבות נכונות חזקות. פתאום, פרץ אור זוהר גדול על פני השמים, הדביק במהרה את הקצב של הכוחות האפלים שנותרו, ופורר אותם לחלוטין.
לאחר שהישויות הרעות התמוססו לגמרי, השמיים הפכו בהירים שוב, ושתי הקבוצות של השוטרים בעולם האנושי נעשו מבולבלים. הם נסעו והסתובבו ואיבדו את דרכם. כאשר הם התעוררו מההזיות, שיתוף ההתנסויות כבר הסתיים והמתרגלים כבר עזבו. מובן, שלאורך כל העת הזו, אותם מתרגלים לא ידעו שקרב כה עז ומפחיד התרחש, ושהם היו נתונים בפני רגע כזה מסוכן.
1. כל אי הסכמה בין מתרגלים עמיתים קשורה לטיפוח שלהם עצמם. למרות שאתה רואה חסרון במתרגלים אחרים, אינך יכול לכפות על אחרים להסכים איתך אם הם לא מבינים את העיקרון. המפתח הוא איך לעבוד יחד כדי להפוך את הדברים להרמוניים יותר.
2. המורה גרם לי לראות את הסצנה הזו כי הסתכלתי פנימה על מנת לתקן את מעשיי ולא נתתי לקשיים לסכל את דרכי. למדתי את העיקרון של עבודה משותפת בהרמוניה והגבתי עם מחשבות נכונות.
3. על המתרגלים בסין לשים לב לביטחונם ולהיזהר לא לפעול תחת השפעתן של נסיבות חיצוניות.
4. אם למתרגל יש מחשבות נכונות חזקות מאד, המורה והדאפא יכולים לעזור לו לייצב ולהשתחרר מהחולשות שלו. מחשבות נכונות הן בעלות עוצמה רבה. זה תלוי בנו לאמת את העיקרון.
אנא הצביעו בחמלה על כל דבר שאינו הולם.